turjo4nis/wikipedia-bn-dump-20250701 huggingface dataset:
গ্র্যান্ড ফিনালি (রূপলস ড্র্যাগ রেস মৌসুম ১৭)

গ্র্যান্ড ফিনালি হলো আমেরিকান টেলিভিশন ধারাবাহিক রূপলস ড্র্যাগ রেস-এর সপ্তদশ মৌসুমের ষোড়শ এবং অন্তিম পর্ব। এটি মূলত ২০২৫ সালের ১৮ই এপ্রিল এমটিভিতে সম্প্রচারিত হয়েছিল। এই পর্বে, চারজন চূড়ান্ত প্রতিযোগী নিজ কণ্ঠে গান পরিবেশন করেন। লেডি গাগার "আব্রাকাডাব্রা" গানে ঠোঁট মেলানো প্রতিযোগিতায় রানার-আপ জুয়েলস স্পার্কলসকে হারিয়ে ওনিয়া নুরভে মৌসুমের বিজয়ী হন। এছাড়াও, লাইজা মিনেলি গিভিং আস লাইফটাইম অ্যাচিভমেন্ট অ্যাওয়ার্ড লাভ করেন।

পর্ব 

মৌসুমের সকল প্রতিযোগীরা মঞ্চে উপস্থিত হওয়ার পর, রূপল একটি গান পরিবেশন করেন। এরপর চূড়ান্ত চার প্রতিযোগী নিজের নিজের কণ্ঠে এককভাবে গান পরিবেশন করেন।

ষোড়শ মৌসুমে মিস কনজেনিয়ালিটি নির্বাচিত হওয়া সাফিরা ক্রিস্টাল এবং জুনামি মিউজ এই আসরের বিজয়ী ক্রিস্টাল এনভির নাম প্রকাশ করতে পর্বে উপস্থিত ছিলেন।

জুয়েলস স্পার্কলস এবং ওনিয়া নুরভেকে দুই চূড়ান্ত প্রতিযোগী ঘোষণা করা হয়। লেডি গাগার "আব্রাকাডাব্রা" (২০২৫) গানে ঠোঁট মেলানো প্রতিযোগিতায় তারা মুখোমুখি হন। ওনিয়া নুরভে বিজয়ী ঘোষিত হন, এবং জুয়েলস স্পার্কলস রানার-আপ স্থান অর্জন করেন।

উৎপাদন 
পর্বটি মূলত ২০২৫ সালের ১৮ই এপ্রিল এমটিভিতে সম্প্রচারিত হয়।

মিনেলির ছোট বোন জোয়ি লাফ্ট এই পর্বে অতিথি হিসেবে উপস্থিত ছিলেন।

ফ্যাশন 
সুজি টুট লিটল শপ অব হররস মিউজিক্যালের অড্রি II চরিত্র দ্বারা অনুপ্রাণিত একটি পোশাক পরেছিলেন।

তথ্যসূত্র

বহিঃসংযোগ 
 আইএমডিবিতে গ্র্যান্ড ফিনালে

রূপলস ড্র্যাগ রেস
ব্রুজুলা ইন্টারসেক্সুয়াল

ব্রুজুলা ইন্টারসেক্সুয়াল ( ইন্টারসেক্স কম্পাস ) হল ইন্টারসেক্সুয়ালদের(আন্তঃলিঙ্গ) সম্প্রদায়ের মানুষদের উদ্দেশ্যে  নিবেদিত একটি স্বেচ্ছাসেবী সংস্থা যা মেক্সিকো এবং সমগ্র ল্যাটিন আমেরিকায় আন্তঃলিঙ্গ সম্প্রদায়ের মানবাধিকারের পক্ষে প্রচার করে। ২০১৩ সালে প্রতিষ্ঠিত,  ব্রুজুলা ইন্টারসেক্সুয়াল সংস্থা তাদের সহকর্মীদের সহায়তা আন্তঃলিঙ্গ সম্প্রদায়ের মধ্যে শিক্ষা এবং জরুরী তথ্য প্রদান করে।

ইতিহাস 
২০১৩ সালে ২৭ অক্টোবর তারিখেইন্টারসেক্স সচেতনতা দিবসের ঠিক পরের দিন লরা ইন্টার কর্তৃক এই ব্রুজুলা ইন্টারসেক্সুয়াল  সংস্থার প্রতিষ্ঠা হয়।  এই সংগঠনটির উদ্দেশ্য হল আন্তঃলিঙ্গের মানুষদের মধ্যে পারস্পরিক সংযোগ স্থাপন এবং তাদের মানবাধিকার অর্জনে সহায়তা করা।

ক্রিয়াকলাপ

শারীরিক অখণ্ডতা এবং শারীরিক স্বায়ত্তশাসন 
ব্রুজুলা ইন্টারসেক্সুয়াল  সংস্থা আন্তঃলিঙ্গ সম্প্রদায়ের ব্যক্তিদের আত্মনিয়ন্ত্রণের জন্য উদ্দীপ্ত করে।  এটি মেক্সিকো এবং ল্যাটিন আমেরিকা অঞ্চলে আন্তঃলিঙ্গ সম্প্রদায়ের মানুষদের স্বাস্থ্য ও মানবাধিকার পরিস্থিতির বাপারে বিভইন্ন তথ্য নথিবদ্ধ করে যাদের মধ্যে রয়েছে আন্তঃলিঙ্গ সম্প্রদায়ের প্রতি আরোপিত সামাজিক নিষেধাজ্ঞা, অবোধগম্যতা, অপ্রয়োজনীয় চিকিৎসা এবং বৈষম্য।   রিকার্ডো বারুচ, অ্যানিমেল পলিটিকোতে লিখেছেন সংস্থার কর্ণধার লরা ইন্টারের একটি উদ্ধৃতির উল্লেখ করেছিলেন। সেখানে আন্তঃলিঙ্গ সম্প্রদায়ের প্রতি ক্রমাগত বৈষম্য ও অবজ্ঞার কথা উল্লেখ করা হয়। 

২০১৭ সালের মার্চ মাসে লরা ইন্টার এবং তার সহকর্মীরা (যার মধ্যে নাতাশা জিমেনেজও ছিলেন) ল্যাটিন আমেরিকায় আন্তঃলিঙ্গ মানুষদের মানবাধিকার পরিস্থিতি সম্পর্কে ইন্টার-আমেরিকান কমিশন অন হিউম্যান রাইটসের সামনে সাক্ষ্য দেন। 

সংস্থাটি মানবাধিকার এবং সরকারি প্রতিষ্ঠানগুলির জন্য প্রশিক্ষণের ব্যাবস্থা করে।

স্বাস্থ্যসেবা প্রাপ্তির সুযোগ 
ব্রুজুলা ইন্টারসেক্সুয়াল  সংস্থার পক্ষ থেকে এটা লক্ষ্য করা হয় যে, যে খুব কম ডাক্তার এবং স্বাস্থ্যকর্মী আন্তঃলিঙ্গ মানুষদের বিষয়ে প্রশিক্ষিত এবং সংবেদনশীল। বেশিরভাগ ক্ষেত্রে আন্তঃলিঙ্গ মানুষদের যৌনাঙ্গে অস্ত্রোপচার বা হরমোন চিকিৎসার পরামর্শ দেওয়া হয়।  এই ধরণের সমস্যাগুলি সংস্থার পক্ষ থেকে নথিভুক্ত করা হয়েছে।  ব্রুজুলা ইন্টারসেক্সুয়াল স্বাস্থ্যসেবা প্রাপ্তির ক্ষেত্রে দারিদ্র্য এবং বৈষম্যের উল্লেখযোগ্য তথ্যও নথিভুক্ত করেছেন।

সনাক্তকরণের নথি 
লরা ইন্টার, ইভা আলকান্টারা ইত্যাদি সংস্থার অন্য কর্মীরা যুক্তিদিয়ে প্রমান করেন যে আন্তঃলিঙ্গ ব্যক্তিদের সবচেয়ে গুরুত্বপূর্ণ সমস্যা হল তাদের যৌন পরিচয় পরিবর্তন করার জন্য চিকিৎসার প্রবনতা। তারা নিজের লিঙ্গ পরিবর্তনে ইচ্ছুক কিন্তু সমাজের মধ্যে তাদের নিজস্ব প্রকৃতিগত পরিচয় নিয়ে থাকতে আগ্রহী নন।  সংস্থা এমন একটি সমাজ গঠনে উদ্যোগী যেখানে জন্ম সনদ এবং অন্যান্য সরকারী সনাক্তকরণ নথি থেকে যৌনতা বা লিঙ্গ সম্পর্কিত শ্রেণীবিভাগ বাদ দেওয়া হবে।

আন্তর্জাতিক কাজ 
২০১৭ সালের এপ্রিলে আমস্টারডামে অনুষ্ঠিত চতুর্থ আন্তর্জাতিক ইন্টারসেক্স ফোরামে লরা ইন্টার ব্রুজুলা ইন্টারসেক্সুয়াল সংস্থার প্রতিনিধিত্ব করেছিলেন।

তথ্যসূত্র 

এলজিবিটি সম্পর্কিত-সংস্থা
রুকশানা কাপালি

রুকশানা কাপালি (জন্ম: ১৯৯৯) নেপালে বসবাসকারী একজন নেওয়ার কর্মী। কাপালি আন্তঃলিঙ্গ ও এলজিবিটিকিউ অধিকারের জন্য এবং নেওয়ার জনগণের সংস্কৃতি ও ভাষা সুরক্ষার জন্য প্রচারণা চালান। তৃতীয় লিঙ্গের পরিবর্তে নারী হিসেবে পরিচয় দেওয়ার অধিকার নিয়ে আদালতে করা তার মামলা নেপালের সর্বোচ্চ আদালতে যায় এবং ২০২৩ সালের নভেম্বরে আদালত তার পক্ষে রায় দেয়।

প্রারম্ভিক জীবন ও শিক্ষা 
রুকশানা কাপালি ১৯৯৯ সালে নেপালের ললিতপুরে জন্মগ্রহণ করেন। তার পরিবার নেওয়ার এবং তিনি বাড়িতে নেপালি ভাষা না বলে নেপাল ভাষা ব্যবহার করেন।

জন্মের সময় কাপালীকে পুরুষ হিসেবে চিহ্নিত করা হলেও স্কুলে থাকাকালীন তিনি তার লিঙ্গ রূপান্তর করে মেয়ে হন। কাঠমান্ডুর ত্রি-চন্দ্র কলেজে ভাষাতত্ত্ব ও সমাজবিজ্ঞানে স্নাতক ডিগ্রি অর্জনের সময় তার পরিবর্তিত নামকরণের কারণে পরীক্ষার জন্য নিবন্ধন করতে তিনি অসুবিধার সম্মুখীন হন এবং ট্রান্সজেন্ডার ও মানবাধিকার কর্মী হয়ে ওঠেন।

সক্রিয়তা ও কর্মজীবন 
একটি আন্তঃসংযোগমূলক দৃষ্টিভঙ্গির মাধ্যমে কাপালি আন্তঃলিঙ্গ ও এলজিবিটিকিউ অধিকার এবং নেওয়ার জনগণের সংস্কৃতি ও ভাষা সুরক্ষার জন্য প্রচারণা চালান। তিনি কাঠমান্ডু উপত্যকার অন্যান্য লোকদের সাথে কুইয়ার যুব গ্রুপ প্রতিষ্ঠা করেন। তিনি তার সক্রিয়তার উপর ব্লগ লেখেন এবং প্রান্তিক যৌন অভিমুখী মানুষ, লিঙ্গ পরিচয়, লিঙ্গ প্রকাশ ও যৌন বৈশিষ্ট্য-সম্পর্কিত বিষয়ের উপর লেখালেখি করেন। তার প্রতিবাদগুলো দ্য কাঠমান্ডু পোস্টের মতো সংবাদমাধ্যমে প্রকাশিত হয়।

২০২১ সালে কাপালি তৃতীয় লিঙ্গের পরিবর্তে নারী হিসেবে পরিচয় দেওয়ার অধিকার নিয়ে নেপালের উচ্চ আদালতে মামলা করেন। ২০২৩ সালের নভেম্বরে লিখিত রায় প্রকাশের আগে আদালত কাপালিকে জানায় যে, তিনি সঠিক। ২০২৩ সালের নভেম্বরে তিনি আমাল ক্লুনি এবং মিশেল ওবামার সাথে বিবিসি ১০০ নারীর তালিকায় উপস্থিত হন।

২০২৪ সালের অক্টোবরে কাপালিকে বিশ্বের সবচেয়ে প্রভাবশালী উদীয়মান নেতাদের টাইম ১০০ তালিকায় অন্তর্ভুক্ত করা হয়।

আরও দেখুন 
 নেপালে সমকামীদের অধিকার

তথ্যসূত্র 

জীবিত ব্যক্তি
১৯৯৯-এ জন্ম
ত্রি-চন্দ্র কলেজের প্রাক্তন শিক্ষার্থী
রূপান্তরকামী অধিকার কর্মী
ললিতপুর জেলার ব্যক্তি
নেওয়ার ব্যক্তি
নেপালি নারী সক্রিয়কর্মী
২১শ শতাব্দীর নেপালি লেখক
২১শ শতাব্দীর নেপালি লেখিকা
২১শ শতাব্দীর নেপালি নারী
২১শ শতাব্দীর নেপালি ব্যক্তি
জন সিমস সেন্টার ফর দ্য পারফর্মিং আর্টস

জন সিমস সেন্টার ফর দ্য পারফর্মিং আর্টস (জেএসসিপিএ) ছিল ক্যালিফোর্নিয়ার সান ফ্রান্সিসকোতে অবস্থিত একটি বহুমুখী পরিবেশন শিল্পকলা কেন্দ্র। এরা যৌন পরিচয় বা অভিমুখিতা নির্বিশেষে সকল পরিবেশন শিল্পীর শৈল্পিক কণ্ঠস্বরকে সমর্থন করত। নতুন এবং বিদ্যমান শিল্পকর্ম প্রোগ্রামগুলিকে সমর্থন করার জন্য এবং তাদের প্রচারের জন্য এই কেন্দ্রটি সংস্থান সরবরাহ করেছিল। জেএসসিপিএ ছিল অনেক দলের "দাপ্তরিক" আবাসস্থল, দলগুলির মধ্যে রয়েছে সান ফ্রান্সিসকো গে ফ্রিডম ডে মার্চিং ব্যান্ড (উপবিষ্ট হয়ে বাজানো কনসার্ট ব্যান্ড), সান ফ্রান্সিসকো ট্যাপ ট্রুপ, গেইল উইলসনের সাথে সিটি সুইং, বারবারি কোস্ট ক্লগার্স। এছাড়াও এটি ছিল কাজ মুদার নেতৃত্বাধীন প্যাসিফিক ব্যালে-র মূল আবাসস্থল।

সর্বোচ্চ পর্যায়ে, জেএসসিপিএ শিল্পীদের যে সংস্থান প্রদান করত তার মধ্যে ছিল তিনটি মহড়া / পরিবেশন স্থান এবং স্থানীয় পরিবেশন শিল্পীদের জন্য নেটওয়ার্কিং সংস্থান, সেইসাথে বছরে কমপক্ষে একজন আবাসিক শিল্পীর জন্য তহবিল।

১৯৮৩ সালে প্যাসিফিক ব্যালে সেন্টার সান ফ্রান্সিসকো ট্যাপ ট্রুপের স্থায়ী আবাসস্থলে পরিণত হয়। দুই বছর পর প্যাসিফিক ব্যালে সান ফ্রান্সিসকো ট্রুপকে প্রস্তাব দেয় ভবনের ব্যবস্থাপনার দায়িত্ব নেওয়ার। ট্রুপ তখন এসএফ ব্যান্ড ফাউন্ডেশনের বোর্ডের সাথে যোগাযোগ করে এবং বোর্ড ১৫১৯ মিশন স্ট্রিটের নিয়ন্ত্রণ নিতে সম্মত হয়। এরপর একটি নতুন ইজারায় স্বাক্ষর করা হয়।

সান ফ্রান্সিসকো গে ফ্রিডম ডে মার্চিং ব্যান্ড এবং টুইর্লিং কর্পস (বর্তমানে সান ফ্রান্সিসকো লেসবিয়ান/গে ফ্রিডম ব্যান্ড)-এর প্রতিষ্ঠাতা জন রিড সিমসের মৃত্যুর এক বছর পর, ১৯৮৫ সালে জন সিমস কেন্দ্রটি খোলা হয়। মৃত্যুর আগে তিনি সান ফ্রান্সিসকো গে মেনস কোরাস, সান ফ্রান্সিসকো লেসবিয়ান গে কোরাস এবং ল্যাম্বডা প্রো মিউজিকা (উপবিষ্ট হয়ে বাজানো একটি ধ্রুপদী দল) প্রতিষ্ঠা করেছিলেন। সিমস পরবর্তীতে তাঁর ঘনিষ্ঠ বন্ধু রোজি রেডিয়েটরের সাথে সান ফ্রান্সিসকো ট্যাপ ট্রুপ প্রতিষ্ঠা করেন। ১৯৮৪ সালে সিমস এইডসে মারা যান।

২০০৬ সালের নভেম্বরে, অনুদানের ৩৫,০০০ ডলার অর্থ উধাও হয়ে যায় এবং আর্থিক সংকটের মধ্যে পড়ে কেন্দ্রটি বন্ধ হয়ে যায়। প্রতিষ্ঠানটিকে বাঁচিয়ে রাখার জন্য দৃঢ় প্রচেষ্টা হয়েছিল। তা সত্ত্বেও এদের দীর্ঘমেয়াদী সমস্যা, যেমন, একটি স্থিতিশীল, দীর্ঘমেয়াদী বোর্ড এবং নির্বাহী পরিচালকের অভাব, যে জন্য কেন্দ্রটি চালানো সম্ভব হয়নি।

জন সিমস সেন্টারটি ১৫১৯ মিশন স্ট্রিট, সান ফ্রান্সিসকো, সিএ ৯৪১০৩-এ অবস্থিত ছিল।

তথ্যসূত্র 

১৯৮৩ সাল থেকে শুরু করে, ১৯৯৪ সালে সান ফ্রান্সিসকো ট্যাপ ট্রুপের চূড়ান্ত পরিবেশনা পর্যন্ত তাদের পরিচালক এবং মূল সান ফ্রান্সিসকো ব্যান্ড ফাউন্ডেশনের প্রথম নির্বাহী পরিচালক ছিলেন ফ্লেইশার, ওয়েন। (২০১৯-০৯-২৭)
১৯৭৮-এ ক্যালিফোর্নিয়ায় প্রতিষ্ঠিত
গ্র্যান্ড ফিনালি (রূপলস ড্র্যাগ রেস মৌসুম ৭)

গ্র্যান্ড ফিনালি হলো আমেরিকান টেলিভিশন ধারাবাহিক রূপলস ড্র্যাগ রেস-এর সপ্তম মৌসুমের চতুর্দশ পর্ব। এটি মূলত ২০১৫ সালের ১লা জুন প্রচারিত হয়।

পর্ব 

মৌসুমের সকল প্রতিযোগী সরাসরি সম্প্রচারিত গ্র্যান্ড ফিনালিতে প্রত্যাবর্তন করেন। চূড়ান্ত প্রতিযোগীরা সকলেই তাদের জন্য বিশেষভাবে লেখা একটি গানে ঠোঁট মেলান। জিঞ্জার মিঞ্জ, পার্ল এবং ভায়োলেট চাচকি যথাক্রমে "প্রে অ্যান্ড স্লে", "স্লিপ ওয়াকার" এবং "টু মানি ড্যাডিজ" গানে ঠোঁট মেলান। এরপর কাটিয়াকে এই মরশুমের মিস কনজেনিয়ালিটি ঘোষণা করা হয়। ভায়োলেট চাচকি এই মৌসুমের বিজয়ী ঘোষিত হন, এবং জিঞ্জার মিঞ্জ এবং পার্ল রানার্স-আপ স্থান অর্জন করেন।

"আমেরিকাস নেক্সট ড্র্যাগ সুপারস্টার" খেতাব, আনাস্তাসিয়া বেভারলি হিলস কসমেটিকসের এক বছরের সরবরাহ, এবং $১০০,০০০ নগদ পুরস্কার নিয়ে মৌসুম ৭-এর বিজয়ী বিদায় নেন।

উৎপাদন 
পর্বটি লস অ্যাঞ্জেলেসের অরফিয়াম থিয়েটারে চিত্রায়িত হয়েছিল।

পর্বটি মূলত ২০১৫ সালের ১লা জুন প্রচারিত হয়।

বিশেষত্ব
এই মৌসুমে প্রতিটি চ্যালেঞ্জ জেতা প্রতিযোগী অন্তত ২টি চ্যালেঞ্জ জিতেছে, ড্র্যাগ রেসের ইতিহাসে এমন ঘটনা এটাই প্রথম।

মৌসুমের খণ্ড চলচ্চিত্রে (ট্রেইলার) বিজয়ী কে হবেন এবং কে প্রথম বাদ পড়বেন তার একটি ইঙ্গিত দেওয়া হয়েছিল। এতে একটি সংক্ষিপ্ত অংশ ছিল যেখানে বিজয়ী ভায়োলেট চাকচি এবং প্রথম বাদ পড়া প্রতিযোগী টেম্পেস্ট ডুজার একে অপরের দিকে হেঁটে এসেছিলেন। তবে কৌশলটি অন্যান্য সিজনের খণ্ড চলচ্চিত্রেও ব্যবহার করা হয়েছিল, বিশেষ করে অল স্টারস ২-এর খণ্ড চলচ্চিত্র এবং পোস্টারে।

তথ্যসূত্র 

রূপলস ড্র্যাগ রেস
আমেরিকান টেলিভিশন ধারাবাহিক
টমাস অ্যানসন, ১ম ভিসকাউন্ট অ্যানসন

টমাস অ্যানসন, ১ম ভিসকাউন্ট অ্যানসন (১৪ ফেব্রুয়ারি ১৭৬৭ - ৩১ জুলাই ১৮১৮) ছিলেন একজন ব্রিটিশ রাজনীতিবিদ এবং অ্যানসন পরিবারের পির।

পটভূমি এবং কর্মজীবন 

টমাস অ্যানসনের ১৪ ফেব্রুয়ারি ১৭৬৭ সালে জন্মগ্রহণ করেন। তিনি শুগবোরোর জর্জ অ্যানসন এবং জর্জ ভেনেবলস ভার্ননের কন্যা মেরি ভার্ননের প্রথম পুত্র ছিলেন। ১৭৭৩ সাল পর্যন্ত পরিবারের উপাধি ছিল অ্যাডামস, যখন তার বাবা তার মামা এবং অবিবাহিত বড় ভাই টমাসের মৃত্যুর পর অ্যানসন সম্পত্তির উত্তরাধিকার সূত্রে লাভ করেন।

তিনি মেরি আনসনের ভাই ছিলেন (জন্ম ১৭৫৯), যিনি ১৭৮৫ সালে প্রথম ব্যারোনেট স্যার ফ্রান্সিস ফোর্ডকে বিয়ে করেছিলেন। টমাসের ভাইদের মধ্যে ছিলেন সেনা জেনারেল স্যার জর্জ অ্যানসন এবং স্যার উইলিয়াম অ্যানসন।

তিনি ১৭৭৯ সালে ইটন কলেজ এবং ১৭৮৪ সালে অক্সফোর্ডের ওরিয়েল কলেজে শিক্ষা লাভ করেন।

১৭৮৯ সালে তার বাবার মৃত্যুর পর, টমাস আনসন লিচফিল্ডের সংসদ সদস্য হিসেবে তার স্থলাভিষিক্ত হন। এর প্রতিনিধিত্ব তিনি ১৭ ফেব্রুয়ারি ১৮০৬ পর্যন্ত করেছিলেন। এরপর তার ভাই জর্জ তার স্থলাভিষিক্ত হন। ১৮০৬ সালের ১৭ ফেব্রুয়ারি হাউস অফ কমন্স ত্যাগ করার পর, অ্যানসনকে যুক্তরাজ্যের পিরেজে শুগবোরো এবং অরগ্রেভ, কোং স্ট্যাফোর্ডের ভিসকাউন্ট অ্যানসন   এবং সোবার্টন, কোং সাউদাম্পটনের ব্যারন সোবার্টন তৈরি করা হয়।

মৃত্যু 
তিনি ১৮১৮ সালের ৩১ জুলাই মারা যান। তার কাগজপত্র এবং চিঠিপত্র স্ট্যাফোর্ডশায়ার এবং স্টোক-অন-ট্রেন্ট আর্কাইভ সার্ভিসের স্ট্যাফোর্ডশায়ার কাউন্টি রেকর্ড অফিসে সংরক্ষিত আছে।

তথ্যসূত্র

বহিঃসংযোগ

অ্যানসন পরিবার
গ্রেট ব্রিটেনের সংসদ সদস্য ১৭৯৬-১৮০০
গ্রেট ব্রিটেনের সংসদ সদস্য ১৭৯০-১৭৯৬
গ্রেট ব্রিটেনের সংসদ সদস্য ১৭৮৪-১৭৯০
যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
যুক্তরাজ্যের সংসদ সদস্য ১৮০২-১৮০৬
যুক্তরাজ্যের সংসদ সদস্য ১৮০১-১৮০২
ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
ইংল্যান্ডের নির্বাচনী এলাকা থেকে গ্রেট ব্রিটেনের সংসদ সদস্য
১৮১৮-এ মৃত্যু
১৭৬৭-এ জন্ম
আন্তর্জাতিক লেসবিয়ান, গে, বাইসেক্সুয়াল, ট্রান্সজেন্ডার ও ইন্টারসেক্স আইন অ্যাসোসিয়েশন

আন্তর্জাতিক লেসবিয়ান, গে, বাইসেক্সুয়াল, ট্রান্সজেন্ডার ও ইন্টারসেক্স আইন অ্যাসোসিয়েশন (আইএলজি-ল', পূর্বে আন্তর্জাতিক লেসবিয়ান এবং গে ল অ্যাসোসিয়েশন) হল সমকামী পুরুষ, সমকামী মহিলা, উভকামী, রূপান্তরিত লিঙ্গ এবং আন্তঃলিঙ্গ আইনজীবীদের একটি আন্তর্জাতিক সংগঠন। এই গোষ্ঠীটি অধ্যাপক, বিচারক, আইনের ছাত্র, প্যারালিগ্যাল ইত্যাদি আইনের বিভিন্ন পেশায় নিযুক্ত মানুষকে এবং সেইসঙ্গে সাধারণ মানুষকেও স্বাগত জানায়, যদি আইনের অধীনে এলজিবিটিআই সমতার প্রতি তারা প্রতিশ্রুতিবদ্ধ থাকে।

ইতিহাস 
১৯৯৯ সালে, লন্ডনের কিংস কলেজে  "তিনটি ভিন্ন মহাদেশের আইনজীবী"রা আইএলজি-ল' গঠন করেছিলেন। সমকামীদের লক্ষ্য করে অ্যাডমিরাল ডানকান পাব বোমা হামলার পর এই সংগঠনটি তৈরি করা হয়েছিল। সংস্থাটি ২০০০ সালে আমস্টারডামে এবং ২০০২ সালে ইতালির তুরিনে সম্মেলনের আয়োজন করে, যেখানে দক্ষিণ আফ্রিকার সাংবিধানিক আদালতের বিচারপতি এডউইন ক্যামেরন এবং ইউরোপীয় মানবাধিকার আদালতের বিচারপতি উইলহেলমিনা থমাসেনের মতো মূল বক্তারা উপস্থিত ছিলেন। আইএলজি-ল' ২০০৩ সালের অক্টোবরে নিউ ইয়র্ক শহরে ল্যাভেন্ডার আইন সম্মেলনে অংশগ্রহণ করে এবং ২০০৫ সালে টরন্টো বিশ্ববিদ্যালয়ের আইন অনুষদের সাথে অংশীদারিত্বে এর তৃতীয় সম্মেলনের আয়োজন করে।

ক্রিয়াকলাপ 

২০০৯ সালের অক্টোবরে, ইউসিএলএ স্কুল অফ ল-এর উইলিয়াম ইনস্টিটিউট এবং অন্যান্যদের সাথে, আইএলজি-ল' "জাস্টিস ইন দ্য বলকানস: ইকুয়ালিটি ফর সেক্সুয়াল মাইনরিটিজ" শীর্ষক একটি আলোচনাচক্রের পৃষ্ঠপোষকতা করেছিল।

এলজিবিটিআই সমতার অগ্রগতিতে বিশিষ্ট অবদানের জন্য এই সমিতি কার্ল হেনরিখ উলরিখস পুরস্কার প্রদান করে। এই পুরস্কারটির নামকরণ জার্মান কর্মী কার্ল হেনরিখ উলরিখসের সম্মানে করা হয়েছে। মনে করা হয় তিনি বিশ্বের প্রথম নিজের সমকামী যৌন অভিমুখিতার কথা জনসমক্ষে স্বীকার করা আইনজীবী ছিলেন। ২০০২ সালে এই পুরস্কার ঘোষণা করা হয়েছিল এবং ২০০৫ ও ২০০৯ সালে সংগঠনের সম্মেলনে এটি উপস্থাপন করা হয়েছিল।

 ২০০৫ – জর্জ হিসলপ, কানাডিয়ান কর্মী এবং রাজনীতিবিদ।
 ২০০৯ – পিটার শিডার, অস্ট্রিয়ান এবং ইউরোপীয় রাজনীতিবিদ

আরও দেখুন 

 বিভাগ:এলজিবিটিকিউ বিচারকরা
 আন্তর্জাতিক লেসবিয়ান, গে, উভকামী, ট্রান্স এবং ইন্টারসেক্স অ্যাসোসিয়েশন
 ইন্টারসেক্স নাগরিক সমাজ সংগঠন
 আন্তঃলিঙ্গ মানবাধিকার
 এলজিবিটি অধিকার সংগঠনের তালিকা

তথ্যসূত্র

আরও পড়ুন

বহিঃসংযোগ 

 

বার অ্যাসোসিয়েশন
জর্জ অ্যানসন (ব্রিটিশ সেনা কর্মকর্তা, জন্ম ১৭৬৯)

জেনারেল স্যার জর্জ অ্যানসন, জিসিবি (জন্ম অ্যাডামস ; ১৭৬৯ - ৪ নভেম্বর ১৮৪৯), ছিলেন অ্যানসন পরিবারের একজন ব্রিটিশ অফিসার এবং রাজনীতিবিদ। তিনি উপদ্বীপ যুদ্ধের সময় ওয়েলিংটনের ডিউকের অধীনে একটি ব্রিটিশ অশ্বারোহী ব্রিগেডের নেতৃত্ব দিয়েছিলেন এবং বহু বছর ধরে হুইগ সংসদ সদস্য হিসেবে দায়িত্ব পালন করেছিলেন।

কর্মজীবন

উপদ্বীপ যুদ্ধ এবং খ্যাতি অর্জন 
তিনি ১৭৮৬ সালে ব্রিটিশ সেনাবাহিনীতে প্রবেশ করেন এবং হল্যান্ডে ডিউক অফ ইয়র্ক এবং স্যার রাল্ফ অ্যাবারক্রম্বির অধীনে দায়িত্ব পালন করেন। উপদ্বীপ যুদ্ধে তার খ্যাতি উল্লেখযোগ্যভাবে বৃদ্ধি পায়। তিনি ১৮০৯ থেকে ১৮১৩ সালের মধ্যে সমস্ত অভিযানে অংশ নিয়েছিলেন এবং পোর্তোর দ্বিতীয় যুদ্ধে ১৬তম হালকা ড্রাগনদের কমান্ডে বিশেষ খ্যাতি অর্জন করেছিলেন।  তালাভেরা, বুসাকো, সালামানকা এবং ভিটোরিয়ার যুদ্ধে হালকা অশ্বারোহী বাহিনীর একটি ব্রিগেডের নেতৃত্বের মাধ্যমে তার খ্যাতি আরও বৃদ্ধি পায়।  তিনি বার্গোস থেকে পশ্চাদপসরণের সময় ভেন্তা দেল পোজোর যুদ্ধেও লড়াই করেছিলেন। তালাভেরা, সালামানকা এবং ভিটোরিয়ার যুদ্ধে তার অবদানের জন্য তিনি একটি পদক এবং দুটি ক্ল্যাস্প পেয়েছিলেন। এই প্রচারণাগুলিতে তিনি এতটাই বিশিষ্ট ছিলেন যে ১৮১৬ সালের নভেম্বরে হাউস অফ কমন্স তাকে উপদ্বীপীয় যুদ্ধের সময় তার অবদানের জন্য ধন্যবাদ জানায়।

১৮১৪ সালের আগস্টে তিনি ২৩তম (লাইট) ড্রাগনস রেজিমেন্টের কর্নেল পদে এবং ১৮২৭ সালের ফেব্রুয়ারিতে ৪র্থ ড্রাগন গার্ডসের কর্নেল পদে নিযুক্ত হন। ১৮৩৭ সালের ১০ জানুয়ারি তিনি পূর্ণ জেনারেল পদে উন্নীত হন।

রাজনৈতিক কর্মজীবন 
সামরিক কর্মজীবনের পাশাপাশি তিনি ১৮০৬ থেকে ১৮৪১ সাল পর্যন্ত লিচফিল্ডের সংসদ সদস্য হিসেবেও দায়িত্ব পালন করেন। তিনি ১৮৩৬ থেকে ১৮৪১ সালের সেপ্টেম্বর পর্যন্ত প্রিন্স অ্যালবার্টের শয়নকক্ষের বরও ছিলেন। ১৮৪৬ সালে তিনি চেলসির রয়েল হাসপাতালের লেফটেন্যান্ট-গভর্নর নিযুক্ত হন এবং ১৮৪৯ সালের মে মাসে গভর্নর হন।

তথ্যসূত্র

www.thepeerage.com

বহিঃসংযোগ 
 

 

অ্যানসন পরিবার
যুক্তরাজ্যের সংসদ সদস্য ১৮৩৭-১৮৪১
যুক্তরাজ্যের সংসদ সদস্য ১৮৩৫-১৮৩৭
যুক্তরাজ্যের সংসদ সদস্য ১৮৩২-১৮৩৫
যুক্তরাজ্যের সংসদ সদস্য ১৮৩১-১৮৩২
যুক্তরাজ্যের সংসদ সদস্য ১৮৩০-১৮৩১
যুক্তরাজ্যের সংসদ সদস্য ১৮২৬-১৮৩০
যুক্তরাজ্যের সংসদ সদস্য ১৮২০-১৮২৬
যুক্তরাজ্যের সংসদ সদস্য ১৮১৮-১৮২০
যুক্তরাজ্যের সংসদ সদস্য ১৮১২-১৮১৮
যুক্তরাজ্যের সংসদ সদস্য ১৮০৭-১৮১২
যুক্তরাজ্যের সংসদ সদস্য ১৮০৬-১৮০৭
ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য
১৮৪৯-এ মৃত্যু
১৭৬৯-এ জন্ম
ক্রীড়াজগত

ক্রীড়াজগত একটি পাক্ষিক ক্রীড়া বিষয়ক সাময়িকী। জাতীয় ক্রীড়া পরিষদ হতে প্রকাশিত পত্রিকাটি বাংলাদেশের জাতীয় ক্রীড়া পাক্ষিক। ১৯৭৭ সালের ২০ জুলাই পত্রিকাটির প্রথম সংখ্যা প্রকাশ হয়। ক্রীড়াজগত স্বাধীনতার পর থেকে বাংলাদেশের ক্রীড়া ইতিহাসের দূর্লভ পরিসংখ্যান ও স্থিরচিত্রের সংরক্ষিত আঁধার হিসেবে বিবেচিত। ২০১৭ সাল থেকে ৬৪ পাতার প্রতিটি সংখ্যার মুদ্রণের পাশাপাশি অনলাইনেও উপলব্ধ হয়।

ইতিহাস 
১৯৭৭ সালের ২০ জুলাই জাতীয় ক্রীড়া পরিষদের পূর্বসূরী জাতীয় ক্রীড়া নিয়ন্ত্রণ বোর্ডের অর্থায়নে পাক্ষিক সাময়িকী হিসেবে প্রথম প্রকাশিত হয়। জিমন্যাস্ট খুরশিদা আক্তার খুশির ছবি দিয়ে প্রথম সংখ্যার প্রচ্ছদ করা হয়। প্রথম দিকের সংখ্যাগুলি নিউজপ্রিন্টে প্রকাশিত হতো, পরবর্তীতে সাদা ও রঙ্গিন প্রিন্ট প্রকাশ শুরু হয়। মুদ্রিত সংখ্যাগুলি ৪৮ পাতা থেকে পরবর্তীতে বৃদ্ধি করে ৬৪ পাতা করা হয়। ২০১৭ সাল থেকে পত্রিকাটির ৪০ বছর পূর্তি উপলক্ষ্যে মুদ্রনের পাশাপাশি অনলাইনে প্রকাশ করে। 

তৌফিক আজিজ খান পাক্ষিকটির প্রথম সম্পাদক ছিলেন। তারপর বদিউজ্জামান, শামসুদ্দিন মেহেদী এবং সর্বশেষ ১৯৯৬ সালের ২ নভেম্বর হতে দুলাল মাহমুদ এটির চতুর্থ প্রধান সম্পাদকের দায়িত্ব পালন করছেন।

বিশেষত্ব 
প্রকাশ শুরু হতে পত্রিকাটি ক্রীড়া সংক্রান্ত উদ্ধৃতির প্রাথমিক উৎস প্রদানের জন্য বাংলাদেশের ক্রীড়াঙ্গনের যাবতীয় তথ্য, ইতিহাস, ঐতিহ্য, ছবি ও পরিসংখ্যান সংরক্ষণ করেছে। পত্রিকাটির মাধ্যমে অনেকের ক্রীড়া সাংবাদিকতার হাতেখড়ি হয়েছে। ক্রীড়াজগত বাংলাদেশের খেলোয়াড়দের ব্যক্তিগত জীবন নিয়ে নিবন্ধ ও তাদের রঙ্গীন ছবি ছাপানোর প্রথা চালু করে। দৈনিক পত্রিকাগুলি বিভিন্ন ক্রীড়ানুষ্ঠানের পূর্ণ ফল প্রকাশ না করলেও, ক্রীড়াজগত বিস্তারিত পরিসংখ্যানসহ ফলাফল ও ইতিহাস প্রকাশ করে।

নিয়মিত বিভাগ 
বিভিন্ন ক্রীড়া প্রতিবেদন ও বিস্তারিত ফলাফল ছাড়াও পাঠকদের জন্য কুইজ ও ‘মাঠ-গ্যালারী-স্টেডিয়াম’ নিবন্ধ পাক্ষিকটির নিয়মিত বিভাগগুলির অন্যতম।

তথ্যসূত্র

বহিঃসংযোগ 
 ক্রীড়াজগতের পুরনো সংখ্যার অনলাইন সংস্করণ

বাংলাদেশের পাক্ষিক ম্যাগাজিন
বাংলা ভাষার ম্যাগাজিন
১৯৭৭-এ বাংলাদেশে প্রতিষ্ঠিত
১৯৭৭-এ প্রতিষ্ঠিত ম্যাগাজিন
ভিক্তোর গুসমান ওলমেদো

ভিক্তোর আন্দ্রেস গুসমান ওলমেদো (, ; জন্ম: ৭ মার্চ ২০০২; ভিক্তোর গুসমান নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৮ সালে, গুসমান মেক্সিকো অনূর্ধ্ব-১৭ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় দুই বছর যাবত মেক্সিকোর বয়সভিত্তিক দলের হয়ে খেলার পর, তিনি ২০২৩ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।

প্রারম্ভিক জীবন
ভিক্তোর আন্দ্রেস গুসমান ওলমেদো ২০০২ সালের ৭ই মার্চ তারিখে মেক্সিকোর তিহুয়ানায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
গুসমান মেক্সিকো অনূর্ধ্ব-১৭, মেক্সিকো অনূর্ধ্ব-২১ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০১৮ সালের ১২ই ডিসেম্বর তারিখে তিনি  মেক্সিকো অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

২০০২-এ জন্ম
জীবিত ব্যক্তি
মেক্সিকীয় ফুটবলার
ফুটবল রক্ষণভাগের খেলোয়াড়
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
মেক্সিকোর আন্তর্জাতিক যুব ফুটবলার
মেক্সিকোর অনূর্ধ্ব-১৭ আন্তর্জাতিক ফুটবলার
মেক্সিকোর অনূর্ধ্ব-২৩ আন্তর্জাতিক ফুটবলার
মেক্সিকোর আন্তর্জাতিক ফুটবলার
ফিদেল আমব্রিস

ফিদেল দানিয়েল আমব্রিস গনসালেস (, ; জন্ম: ২১ মার্চ ২০০৩; ফিদেল আমব্রিস নামে সুপরিচিত) হলেন একজন মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০২১ সালে, আমব্রিস মেক্সিকো অনূর্ধ্ব-১৯ দলের হয়ে মেক্সিকোর বয়সভিত্তিক পর্যায়ে অভিষেক করেছিলেন। প্রায় দুই বছর যাবত মেক্সিকোর বয়সভিত্তিক দলের হয়ে খেলার পর, তিনি ২০২৪ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
ফিদেল দানিয়েল আমব্রিস গনসালেস ২০০৩ সালের ২১শে মার্চ তারিখে মেক্সিকোর গুয়ানাহুয়াতোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
আমব্রিস মেক্সিকো অনূর্ধ্ব-১৯, মেক্সিকো অনূর্ধ্ব-২০ এবং মেক্সিকো অনূর্ধ্ব-২৩ দলের হয়ে খেলার মাধ্যমে মেক্সিকোর প্রতিনিধিত্ব করেছেন। ২০২১ সালে তিনি মেক্সিকো অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ
 

২০০৩-এ জন্ম
জীবিত ব্যক্তি
মেক্সিকীয় ফুটবলার
ফুটবল মধ্যমাঠের খেলোয়াড়
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
মেক্সিকোর আন্তর্জাতিক যুব ফুটবলার
মেক্সিকোর অনূর্ধ্ব-২০ আন্তর্জাতিক ফুটবলার
মেক্সিকোর অনূর্ধ্ব-২৩ আন্তর্জাতিক ফুটবলার
মেক্সিকোর আন্তর্জাতিক ফুটবলার
ক্লাব লেওনের ফুটবলার
নেলসন দেওসা

নেলসন আলেক্সান্দের দেওসা সুয়ারেস (, ; জন্ম: ৬ ফেব্রুয়ারি ২০০০; নেলসন দেওসা নামে সুপরিচিত) হলেন একজন কলম্বীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেইয়ের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

প্রারম্ভিক জীবন
নেলসন আলেক্সান্দের দেওসা সুয়ারেস ২০০০ সালের ৬ই ফেব্রুয়ারি তারিখে কলম্বিয়ার কালদাসে জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ

 
 
 

 
 
 

২০০০-এ জন্ম
জীবিত ব্যক্তি
কলম্বীয় ফুটবলার
ফুটবল মধ্যমাঠের খেলোয়াড়
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
গেরমান বের্তেরামে

গেরমান বের্তেরামে (, ; জন্ম: ১৩ নভেম্বর ১৯৯৮) হলেন একজন আর্জেন্টিনীয়–মেক্সিকীয় পেশাদার ফুটবল খেলোয়াড়। তিনি বর্তমানে মেক্সিকোর পেশাদার ফুটবল লিগের শীর্ষ স্তর লিগা এমএক্সের ক্লাব মোন্তেররেই এবং মেক্সিকো জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৫ সালে, বের্তেরামে আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় এক বছর যাবত আর্জেন্টিনার বয়সভিত্তিক দলের হয়ে খেলার পর, তিনি ২০২৪ সালে মেক্সিকোর হয়ে আন্তর্জাতিক পর্যায়ে অভিষেক করেছেন; মেক্সিকোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
গেরমান বের্তেরামে ১৯৯৮ সালের ১৩ই নভেম্বর তারিখে আর্জেন্টিনার ভিয়া মারিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
বের্তেরামে আর্জেন্টিনা অনূর্ধ্ব-১৭ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৫ সালে তিনি  আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 

১৯৯৮-এ জন্ম
জীবিত ব্যক্তি
আর্জেন্টিনীয় ফুটবলার
মেক্সিকীয় ফুটবলার
ফুটবল ফরোয়ার্ড
ফুটবল ক্লাব মোন্তেররেইয়ের খেলোয়াড়
লিগা এমএক্সের খেলোয়াড়
আর্জেন্টিনার আন্তর্জাতিক যুব ফুটবলার
আর্জেন্টিনার অনূর্ধ্ব-১৭ আন্তর্জাতিক ফুটবলার
মেক্সিকোর আন্তর্জাতিক ফুটবলার